भाई लोग! आखिरकार जिसका डर था वही हुआ. रनबीर कपूर और कैटरीना कैफ की जोड़ी में दरार की खबर बॉलीवुड में जंगल की आग की तरह फैल गई है. रनबीर पिछले कुछ समय से अपने माता-पिता से अलग कैटरीना के साथ लिव-इन में रह रहे थे. दोनों पिछले छह सालों से रिलेशनशिप में थे. कपूर परिवार के सूत्रों की मानें तो कुछ दिन पहले ही रनबीर अपना सामान लेकर वापस अपने घर लौट आए हैं. हालांकि अभी न तो इस ब्रेकअप की आधिकारिक पुष्टि हुई है और न ही ये पता चल सका है कि ऐसा क्यों हुआ है. हाल ही में रिलीज हुई फिल्म ‘तमाशा’ के समय रनबीर कपूर और दीपिका पादुकोण की केमिस्ट्री की वजह से कैटरीना असहज महसूस कर रही थीं. बहरहाल जो कुछ भी हुआ हो, लेकिन इस खबर से वे प्रशंसक दुखी हैं जो रनबीर-कैटरीना की जोड़ी को पसंद करते हैं वहीं कुछ ये भी कह रहे हैं कि ये सब सिर्फ दिखावा है. कैटरीना अपनी आने वाली फिल्म ‘फितूर’ के लिए ये सब पब्लिसिटी स्टंट के तौर पर कर रही हैं. वहीं कैटरीना के वे प्रशंसक खुश नजर आ रहे हैं, जिन्हें लगता था कि रनबीर उनके लिए ठीक चुनाव नहीं थे.